CELEX: 62021TN0806
Language: hr
Date: 2021-12-27 00:00:00
Title: Predmet T-806/21: Tužba podnesena 27. prosinca 2021. – NT/EMA

14.2.2022   
            
            
               HR
            
            
               Službeni list Europske unije
            
            
               C 73/66
            
         
      Tužba podnesena 27. prosinca 2021. – NT/EMA
      (Predmet T-806/21)
      (2022/C 73/83)
      Jezik postupka: francuski
      
         Stranke
      
      
         Tužitelj: NT (zastupnik: N. de Montigny, odvjetnica)
      
         Tuženik: Europska agencija za lijekove
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi odluku od 15. ožujka 2021.;
               
            
                  —
               
               
                  po potrebi, poništi odluku od 30. rujna 2021.;
               
            
                  —
               
               
                  naloži tuženiku da tužiteljici naknadi pretrpljenu imovinsku i neimovinsku štetu u iznosu od 2 500,00 eura;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe pet tužbenih razloga.
      
                  1.
               
               
                  Prvi tužbeni razlog, koji se temelji na nedovoljnoj pravnoj obrazloženosti odluke. Tužiteljica u tom pogledu ističe nepostojanje konkretnog i detaljnog ispitivanja situacije i proturječnosti u dostavljenim zaključcima. Također se poziva na povredu pojma „profesionalna bolest” i očitu pogrešku u ocjeni.
               
            
                  2.
               
               
                  Drugi tužbeni razlog, koji se temelji na nedostatku informacija ili pogrešnim informacijama koje je dao službeni liječnik iz Agencije liječniku kojeg je odredio tužitelj i trećem liječniku o kvalifikaciji profesionalne bolesti u smislu Pravilnika o osoblju za dužnosnike.
               
            
                  3.
               
               
                  Treći tužbeni razlog, koji se temelji na postupovnoj nepravilnosti i preuranjenom zaključku invalidske komisije s obzirom na to da je ona trebala uzeti u obzir stres prouzročen poslom i da su činjenice na kojima se ti nalazi temelje trenutno pod upravnom istragom.
               
            
                  4.
               
               
                  Četvrti tužbeni razlog, koji se temelji na povredi tužiteljičina prava na saslušanje od strane tijela ovlaštenog za sklapanje ugovora prije donošenja odluke i dužnosti brižnog postupanja, pružanja pomoći i dobre uprave.
               
            
                  5.
               
               
                  Peti tužbeni razlog, koji se temelji na pogrešci koju je uprava počinila u okviru postupanja s tužiteljičinim zahtjevom, što je uzrokovalo štetu koja je procijenjena ex aequo et bono na 2 500,00 eura.